CELEX: 32008L0045
Language: hu
Date: 2008-04-04 00:00:00
Title: A Bizottság 2008/45/EK irányelve ( 2008. április 4.) a 91/414/EGK tanácsi irányelvnek a metkonazol hatóanyag felhasználásának kiterjesztésére vonatkozó módosításáról (EGT-vonatkozású szöveg)

5.4.2008   
            
            
               HU
            
            
               Az Európai Unió Hivatalos Lapja
            
            
               L 94/21
            
         
      A BIZOTTSÁG 2008/45/EK IRÁNYELVE
   
   (2008. április 4.)
   a 91/414/EGK tanácsi irányelvnek a metkonazol hatóanyag felhasználásának kiterjesztésére vonatkozó módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdése második albekezdésének második francia bekezdésére,
   mivel:
   
               (1)
            
            
               A 2006/74/EK bizottsági irányelv (2) hatóanyagként felvette a metkonazolt a 91/414/EGK irányelv I. mellékletébe.
            
         
               (2)
            
            
               A metkonazol felvételére irányuló kérelem benyújtásakor a hatóanyag bejelentője, a BASF AG a gombák elleni védekezésre vonatkozó felhasználásról szóló adatokat bocsátott rendelkezésre, amelyek alátámasztották azt az általános következtetést, hogy a metkonazoltartalmú növényvédő szerek várhatóan meg fognak felelni a 91/414/EGK irányelv 5. cikke (1) bekezdésének a) és b) pontjában meghatározott biztonsági követelményeknek. A metkonazolt ezért felvették az említett irányelv I. mellékletébe, azzal a különleges feltétellel, hogy a tagállamok csak gombaölő szerként való használatát engedélyezhetik.
            
         
               (3)
            
            
               Az egyes mezőgazdasági felhasználásokban a gombák elleni védekezés mellett a bejelentő most a növénynövekedés-szabályozás tekintetében kérelmezi az említett specifikus rendelkezések módosítását. A felhasználás kiterjesztése iránti kérelmét alátámasztandó a bejelentő további információkat bocsátott rendelkezésre.
            
         
               (4)
            
            
               A bejelentő által benyújtott információkat és adatokat Belgium értékelte. 2007 júliusában arról tájékoztatta a Bizottságot, hogy következtetése szerint a felhasználás kért kiterjesztése nem jelent további kockázatot azokon túl, amelyeket a 91/414/EGK irányelv I. mellékletében a metkonazolra vonatkozó specifikus rendelkezésekben és az anyagról készített bizottsági felülvizsgálati jelentésben már figyelembe vettek. Ez annál is inkább így van, mivel a kiterjesztés a gombamentesítési felhasználáshoz szükségesnél alacsonyabb mértékű alkalmazásokra terjed ki, miközben a 91/414/EGK irányelv I. mellékletének specifikus rendelkezéseiben meghatározott további paraméterek változatlanok maradnak.
            
         
               (5)
            
            
               Ezért indokolt a metkonazolra vonatkozó különleges rendelkezések módosítása.
            
         
               (6)
            
            
               A 91/414/EGK irányelvet ezért ennek megfelelően módosítani kell.
            
         
               (7)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete az ezen irányelv mellékletében meghatározottak szerint módosul.
   2. cikk
   A tagállamok legkésőbb 2008. augusztus 5-ig elfogadják és kihirdetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek megfeleljenek. Haladéktalanul eljuttatják a Bizottsághoz az említett rendelkezések szövegét, valamint a rendelkezések és az ezen irányelv közötti megfelelési táblázatot.
   Ezeket a rendelkezéseket 2008. augusztus 6-tól kell alkalmazni.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2008. április 4-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 230., 1991.8.19., 1. o. A legutóbb a 2008/41/EK bizottsági irányelvvel (HL L 89., 2008.4.1. 12. o. ) módosított irányelv.
   
      (2)  HL L 235., 2006.8.30., 17. o.
   
      MELLÉKLET
      A 91/414/EGK irányelv I. mellékletének 136. sora helyébe a következő szöveg lép:
      
         
                     „136
                  
                  
                     Metkonazol
                     CAS-szám: 125116-23-6 (megnevezetlen sztereokémia)
                     CIPAC-szám 706
                  
                  
                     (1RS,5RS:1RS,5SR)-5-(4-klórbenzil)-2,2-dimetil-1-(1H-1,2,4-triazol-1-ilmetil)ciklopentanol
                  
                  
                     ≥ 940 g/kg
                     (cisz- és transz-izomerek összesen)
                  
                  
                     2007. június 1.
                  
                  
                     2017. május 31.
                  
                  
                     A.   Rész
                     Felhasználása kizárólag gombaölőként és növénynövekedés-szabályozóként engedélyezhető.
                     B.   Rész
                     A VI. mellékletben meghatározott egységes elvek végrehajtása érdekében figyelembe kell venni a metkonazolról szóló, az Élelmiszerlánc- és Állat-egészségügyi Állandó Bizottság által 2006. május 23-án véglegesített felülvizsgálati jelentésnek és különösen annak 1. és 2. függelékének a következtetéseit.
                     Ebben az átfogó értékelésben:
                     
                                 —
                              
                              
                                 a tagállamoknak különös figyelmet kell szentelniük a vízi élőlények, a madarak és az emlősök védelmének. Az engedélyezés feltételei között szükség szerint kockázatcsökkentő intézkedéseknek is szerepelniük kell,
                              
                           
                                 —
                              
                              
                                 a tagállamoknak különös figyelmet kell fordítaniuk a szerrel foglalkozók biztonságára. Az engedélyezés feltételei között szükség szerint védőintézkedéseknek is szerepelniük kell.”